gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8511, del 22-03-2019 (2019/2017)

Notificació de la sentència dictada en el procediment ordinari número 389/2017.
-------------------------------------------------------------------------------

### Dades del document

Número de DOGV
:   8511

Data del DOGV
:   22-03-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/2017


Organisme emissor
:   Jutjat de Primera Instància Número 4 de Benidorm

Tipus de document
:   Edicte

Notificació de la sentència dictada en el procediment ordinari número 389/2017. [2019/2017]  
De: María Asunción García Sánchez.  
Procurador: Julio Costa Andreu.  
Contra: Brahim Daddi Addoun.  
En aquestes actuacions seguides a instàncies de María Asunción García Sánchez contra Brahim Daddi Addoun s'ha dictat sentència número 265/2018, que literalment és:  
  
«Procediment: procediment ordinari (arrendaments) número 389/2017  
Jutgessa que la dicta: María Martínez-Moya Fernández  
Data: 27 de novembre de 2018  
Dispositiva  
Estime íntegrament la demanda interposada pel procurador Julio Costa Andreu en nom i representació de María Asunción García Sánchez contra Brahim Daddi Addoun i declare resolt el contracte d'arrendament d'indústria subscrit entre les parts l'1 de desembre de 2016.  
  
Condemne el demandat a desallotjar el local on es desplega la indústria objecte d'aquest i entregue el local a l'actora amb tots els elements objecte de l'arrendament, amb prevenció de llançament en cas contrari, amb imposició expressa a costes a la part demandada.»  
  
  
Atés que el demandat, Brahim Daddi Addoun, es troba en parador ignorat, expedisc com a lletrada de l'Administració de justícia, Ana Isabel Galiana Lara, aquest edicte perquè servisca de notificació de forma deguda.  
  
Benidorm, 28 de novembre de 2018.- La lletrada de l'Administració de justícia: Ana Isabel Galiana Lara.
Diari Oficial de la Generalitat Valenciana


Sumari del DOGV 8541, del 06-05-2019 (2019/4409)

RESOLUCIÓ de 25 d'abril de 2019, de la Universitat d'Alacant, per la qual es nomena professora titular d'universitat en l'àrea de coneixement d'Anatomia i Embriologia Humana.
------------------------------------------------------------------------------------------------------------------------------------------------------------------------------

### Dades del document

Número de DOGV
:   8541

Data del DOGV
:   06-05-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/4409


Data del document
:   25-04-2019

Organisme emissor
:   Universitat d'Alacant

Tipus de document
:   Resolució

RESOLUCIÓ de 25 d'abril de 2019, de la Universitat d'Alacant, per la qual es nomena professora titular d'universitat en l'àrea de coneixement d'Anatomia i Embriologia Humana. [2019/4409]  
De conformitat amb la proposta elevada per la comissió nomenada per a jutjar la plaça de professora titular d'universitat (DF02894), convocada per la Resolució de 20 de desembre de 2018 (BOE 11.01.2019), de l'àrea de coneixement de Anatomia i Embriologia Humana, Departament de Òptica, Farmacologia i Anatomia, i presentada per la persona interessada la documentació a què fa referència la base novena de la convocatòria;  
Aquest Rectorat, fent ús de les atribucions conferides per l'article 65 de la Llei orgànica 6/2001, de 21 de desembre, d'universitats, i la resta de disposicions que la desenrotllen, ha resolt:  
  
Nomenar M.ª Violeta Gómez Vicente, amb document nacional d'identitat número NIF \*\*\*4460\*\*, professora titular d'universitat de l'àrea de coneixement de Anatomia i Embriologia Humana, adscrita al Departament de Òptica, Farmacologia i Anatomia.  
  
Contra aquesta resolució, que esgota la via administrativa, la persona interessada pot interposar recurs contenciós administratiu davant del jutjat contenciós administratiu dels d'Alacant que resulte competent, en el termini de dos mesos comptats a partir de l'endemà de la seua publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present resolució, davant del rector, de conformitat amb el que es disposa en els articles 123 i 124 de la Llei 39/2015.  
  
Alacant, 25 d'abril de 2019.- El rector: Manuel Palomar Sanz.
Diari Oficial de la Generalitat Valenciana


Sumari del DOGV 8553, del 22-05-2019 (2019/4225)

Informació pública de l'esborrany de la modificació puntual PEOPCHO relativa a la descatalogació de l'edifici situat al carrer Calderón de la Barca, número 8.
--------------------------------------------------------------------------------------------------------------------------------------------------------------

### Dades del document

Número de DOGV
:   8553

Data del DOGV
:   22-05-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/4225


Data del document
:   11-04-2019

Organisme emissor
:   Ajuntament d'Orihuela

Tipus de document
:   Anunci

Descriptors 

:   * Orihuela
    * administració local
    * pla d'urbanisme

Informació pública de l'esborrany de la modificació puntual PEOPCHO relativa a la descatalogació de l'edifici situat al carrer Calderón de la Barca, número 8. [2019/4225]  
Per provisió d'Alcaldia de data 10 d'abril de 2019, es resol:  
  
  
Primer  
Sotmetre l'esborrany de la modificació puntual PEOPCHO consistent en descatalogació d'edifici situat en c/ Calderón de la Barca, número 8 i el document inicial estratègic, amb RGE 0973-J-BU-6554 de 05.03.2019, i que afecta la parcel·la que alberga l'edifici catalogat en carrer Calderón de la Barca, número 8, de sòl urbà residencial, a consultes de les administracions públiques afectades i persones interessades per un termini mínim de 20 dies hàbils.  
  
Segon  
Una vegada rebuts els pronunciaments corresponents, remetre totes les actuacions a l'òrgan ambiental de l'Ajuntament a fi que emeta la resolució d'informe ambiental i territorial estratègic, que es notificarà a les persones interessades.  
  
Cosa que es publica a l'efecte de l'article 51.1 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
La documentació es podrà consultar al tauler d'anuncis d'https://orihuela.sedelectronica.es, així com en les oficines de l'Àrea d'Urbanisme, situades al carrer Bisbe Victorio Oliver, s/n, d'aquesta ciutat, en horari d'atenció al públic.  
  
Orihuela, 11 d'abril de 2019.- L'alcalde president: Emilio Bascuñana Galiano.
Diari Oficial de la Generalitat Valenciana


Sumari del DOGV 8573, del 18-06-2019 (2019/5615)

Informació pública de l'acord de dissolució, liquidació i extinció de la societat cooperativa.
----------------------------------------------------------------------------------------------

### Dades del document

Número de DOGV
:   8573

Data del DOGV
:   18-06-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/5615


Organisme emissor
:   Promoserein, SCOOP V.

Tipus de document
:   Anunci

Informació pública de l'acord de dissolució, liquidació i extinció de la societat cooperativa. [2019/5615]  
L'Assemblea General extraordinària, amb el caràcter d'universal, de Promoserein, Societat Cooperativa Valenciana, celebrada el 20 de maig de 2019 en el domicili social, amb l'assistència de la totalitat dels socis que conformen la cooperativa, va adoptar per unanimitat l'acord de dissolució, liquidació i extinció de la cooperativa, de conformitat amb el que s'estableix en els articles 36.6, 81.1.g i 82 del Decret legislatiu 2/2015, de 15 de maig, pel qual s'aprova el text refós de la Llei de societats cooperatives de la Comunitat Valenciana.  
  
Sant Vicent del Raspeig, 20 de maig de 2019.- Els liquidadors: José Antonio López Vizcaíno, Agustina Martínez Pividal i José Antonio López Martínez.
Diari Oficial de la Generalitat Valenciana


Sumari del DOGV 8494, del 26-02-2019 (2019/1292)

Notificació de la sentència dictada en el procediment de divorci contenciós número 850/2017.
--------------------------------------------------------------------------------------------

### Dades del document

Número de DOGV
:   8494

Data del DOGV
:   26-02-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1292


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de divorci contenciós número 850/2017. [2019/1292]  
De: Florin Necsoin.  
Procuradora: María José Martí Piquer.  
Contra: Paulina Stanciu.  
  
En el judici referenciat s'ha dictat la resolució el text literal de la qual és el següent:  
  
«Sentència número 91/2019  
  
Castelló de la Plana, 7 de febrer de 2019  
  
José Luis Conde-Pumpido García, magistrat jutge del Jutjat de Primera Instància número 7 de Castelló de la Plana, he vist aquestes actuacions de judici de divorci número 850/2017, promogudes a instàncies de Florin Necsoiu, representat per la procuradora senyora Martí Piquer i defensat pel lletrat senyor Chesa Sorribes, contra Paulina Stanciu, en rebel·lia.  
  
Dispositiva  
Estime la demanda formulada per la procuradora senyora Martí Piquer, en nom i representació de Florin Necsoiu, contra Paulina Stanciu, i declare dissolt per divorci el matrimoni dels expressats litigants, amb tots els efectes legals.  
Tot això sense realitzar exprés pronunciament condemnatori a costes.  
Notifiqueu aquesta resolució a les parts i feu-los saber que en contra es pot interposar recurs d'apel·lació en el termini de 20 dies.  
  
De conformitat amb la disposició addicional quinzena de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a la interposició del recurs d'apel·lació la part recurrent haurà de constituir un depòsit de 50 euros, que consignarà en el compte de consignacions d'aquest jutjat, sense que puga admetre's a tràmit el recurs si el depòsit no estiguera constituït.  
  
Una vegada que siga ferma, inscriviu-la al marge de la inscripció del matrimoni en el Registre Civil de Castelló de la Plana.  
Així, aquesta és la meua sentència, que pronuncie, mane i signe.»  
Atés que es desconeix el domicili o la residència actuals de la part demandada, per sentència de 7 de febrer de 2019, com a lletrat de l'Administració de justícia, de conformitat amb el que es disposa en els articles 156.4 i 164 de la Llei 1/2000, d'enjudiciament civil, he ordenat la publicació d'aquest edicte en el Diari Oficial de la Generalitat Valenciana per a portar a efecte la diligència de notificació de la sentència a la part demandada, Paulina Stanciu.  
  
Castelló de la Plana, 8 de febrer de 2019.- El lletrat de l'Administració de justícia: Pedro Moya Donate.
Diari Oficial de la Generalitat Valenciana


Sumari del DOGV 8621, del 27-08-2019 (2019/7079)

Notificació de la sentència i de la interlocutòria d'aclariment dictats en el procediment ordinari número 246/2015.
-------------------------------------------------------------------------------------------------------------------

### Dades del document

Número de DOGV
:   8621

Data del DOGV
:   27-08-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/7079


Organisme emissor
:   Jutjat de Primera Instància Número 1 d'Elx

Tipus de document
:   Edicte

Notificació de la sentència i de la interlocutòria d'aclariment dictats en el procediment ordinari número 246/2015. [2019/7079]  
Fabiola Alonso Velázquez, lletrada de l'Administració de justícia, fa saber que en el judici de referència seguit en aquest jutjat, s'ha dictat la Sentencia número 198/2018, de 24 de setembre de 2018, aclarida mitjançant la interlocutòria de 23 de gener de 2019, les quals s'ha acordat notificar a Pedro Calvo Leal, ja que ha sigut negativa la pràctica de la diligència al domicili que consta en actuacions i que es desconeix el seu parador.  
Se li fa saber que el text íntegre de la resolució es troba a la seua disposició en la Secretaria d'aquest jutjat i que aquesta resolució no és ferma, i contra aquesta es podrà interposar un recurs d'apel·lació en el termini de vint dies davant d'aquest jutjat, i prèvia constitució del depòsit per a recórrer de 50 euros que estableix la disposició addicional quinzena de la Llei orgànica del poder judicial. Contra l'acte no és possible interposar cap recurs.  
El contingut de l'edicte s'ajusta al que es disposa en la Instrucció 6/12, de la Secretaria de l'Administració de Justícia.  
I amb la finalitat que servisca de notificar en forma a Pedro Calvo Leal, expedisc aquest edicte.  
  
Elx, 27 de juny de 2019.- La lletrada de l'Administració de justícia: Fabiola Alonso Velázquez.
Diari Oficial de la Generalitat Valenciana


Sumari del DOGV 8699, del 17-12-2019 (2019/11542)

RESOLUCIÓ de 18 de novembre de 2019, de la Universitat Miguel Hernández d'Elx, per la qual es nomena catedràtic d'universitat.
------------------------------------------------------------------------------------------------------------------------------

### Dades del document

Número de DOGV
:   8699

Data del DOGV
:   17-12-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/11624


Data del document
:   18-11-2019

Organisme emissor
:   Universitat Miguel Hernández d'Elx

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 18 de novembre de 2019, de la Universitat Miguel Hernández d'Elx, per la qual es nomena catedràtic d'universitat. [2019/11339]  
En virtut del concurs convocat per Resolució de 26 de juliol de 2019 (Boletín Oficial del Estado de 08.08.2019), i de conformitat amb les propostes elevades per les Comissions designades per a jutjar els esmentats concursos.  
Aquest rectorat, fent ús de les atribucions que confereixen l'article 65 de la Llei orgànica 6/2001, de 21 de desembre, d'Universitats, modificada per la Llei 4/2007, de 12 d'abril, i la resta de disposicions concordants, ha resolt:  
  
Nomenar Pedro Juan Martínez Beltrán, amb Document Nacional d'Identitat número \*\*\*0843\*\*, en el Cos de Catedràtic d'Universitat de la Universitat Miguel Hernàndez d'Elx, en l'àrea de coneixement de Màquines i Motors Tèrmics.  
  
Contra el present acte, que esgota la via administrativa, pot interposar-se un recurs contenciós administratiu en el termini de dos mesos comptadors des de l'endemà de la seua publicació, davant del Jutjat Contenciós Administratiu número 1 d'Elx, de conformitat amb el que disposen els articles 8 i 46 de la Llei 29/1998, de 13 de juliol, reguladora de la Jurisdicció Contenciosa administrativa.  
No obstant això, les persones interessades podran interposar un recurs de reposició davant del rector en el termini d'un mes comptador des de l'endemà de la seua publicació; en aquest cas no es podrà interposar el recurs contenciós administratiu esmentat en el paràgraf anterior fins que no recaiga resolució expressa o presumpta del recurs de reposició, d'acord amb els articles 123 i següents de la Llei 39/2015, d'1 d'octubre, del Procediment Administratiu Comú de les Administracions Públiques.  
  
Elx, 18 de novembre de 2019. - El rector: Juan José Ruiz Martínez.
Diari Oficial de la Generalitat Valenciana


Sumari del DOGV 8579, del 27-06-2019 (2019/5351)

Notificació de la sentència dictada en el procediment ordinari número 64/2017.
------------------------------------------------------------------------------

### Dades del document

Número de DOGV
:   8579

Data del DOGV
:   27-06-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5351


Organisme emissor
:   Jutjat de Primera Instància Número 18 de València

Tipus de document
:   Edicte

Notificació de la sentència dictada en el procediment ordinari número 64/2017. [2019/5351]  
Edurne Zubia Zubimendi, lletrada de l'Administració de justícia del Jutjat de Primera Instància número 18 dels de València, faig saber que en el judici a que es fa referència al marge s'ha disposat la publicació del present acte de comunicació:  
  
«Procediment: procediment ordinari número 64/2017.  
Demandant: José Gabriel Martínez Pedrón.  
Demandat: Enrique García Abad.  
Acte processal que es publica: Sentència de data 16 de maig de 2019.  
Objecte: notificar sentència.  
Manera i termini d'impugnació: Apel·lació 20 dies.»  
  
El text íntegre de la resolució que es publica podrà ser consultat i/o obtindre'n còpia en la secretaria d'aquest jutjat en hores d'audiència.  
  
  
València, 17 de maig de 2019.- La lletrada de l'Administració de justícia: Edurne Zubia Zubimendi.
Diari Oficial de la Generalitat Valenciana


Sumari del DOGV 8703, del 23-12-2019 (2019/12361)

ACORD de 13 de desembre de 2019, del Consell, pel qual s'autoritza una transferència de crèdits del capítol 2 de diferents programes, al capítol 3, «Despeses financeres», del programa 511.10, Direcció i serveis generals, en el pressupost de la Conselleria de Política Territorial, Obres Públiques i Mobilitat, per un total d'1.093.000 euros. Expedient 08.010/19-136.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8703

Data del DOGV
:   23-12-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/12784


Data del document
:   13-12-2019

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 13 de desembre de 2019, del Consell, pel qual s'autoritza una transferència de crèdits del capítol 2 de diferents programes, al capítol 3, «Despeses financeres», del programa 511.10, Direcció i serveis generals, en el pressupost de la Conselleria de Política Territorial, Obres Públiques i Mobilitat, per un total d'1.093.000 euros. Expedient 08.010/19-136. [2019/12022]  
La dotació actual del capítol 3, «Despeses financeres», del programa 511.10, Direcció i serveis generals, de la Conselleria de Política Territorial, Obres Públiques i Mobilitat, és insuficient per a donar cobertura al pagament d'interessos per sentències fermes i depòsits en concepte de mesures cautelars en procediments judicials, que s'han quantificat en 1.093.000 ?.  
En aquest sentit, la conselleria esmentada planteja la necessitat d'incrementar la seua dotació en 1.093.000 - mitjançant la transferència de disponibilitats existents en el capítol 2 de diferents programes de la mateixa conselleria.  
A aquest efecte i en virtut del que es disposa en els articles 21 i 23 de la Llei 28/2018, de 28 de desembre, de pressupostos de la Generalitat per a l'exercici 2019, a proposta del conseller d'Hisenda i Model Econòmic, el Consell, prèvia deliberació, en la reunió de 13 de desembre de 2019,  
  
  
Acorda  
  
Primer  
Autoritzar una minoració de crèdit en les aplicacions i pels imports següents:  
  
Aplicació Import  
81.56.98.882.86.8 800.000  
46.13.75.813.00.6 109.000  
87.59.78.987.52.1 154.000  
86.61.55.481.58.6 30.000  
Total minoracions 1.093.000  
  
  
  
Segon  
Autoritzar un augment de crèdit en l'aplicació 98.53.96.088.35.8 per import d'1.093.000 ?.  
  
València, 13 de desembre de 2019  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8525, del 09-04-2019 (2019/3452)

RESOLUCIÓ de 29 de març de 2019, de la Conselleria d'Hisenda i Model Econòmic, per la qual es fa pública la situació de la Tresoreria de la Generalitat el 31 de gener de 2019.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   8525

Data del DOGV
:   09-04-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/3452


Data del document
:   29-03-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 29 de març de 2019, de la Conselleria d'Hisenda i Model Econòmic, per la qual es fa pública la situació de la Tresoreria de la Generalitat el 31 de gener de 2019. [2019/3452]  
Vist l'estat resum de la situació de la Tresoreria de la Generalitat, el 31 de gener de 2019, en el qual es recullen els moviments per operacions pressupostàries i extrapressupostàries, i de conformitat amb el que disposa l'article 139 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, es procedeix a la publicació en el Diari Oficial de la Generalitat Valenciana, com a annex de la present resolució.  
  
València, 29 de març de 2019.- El conseller d'Hisenda i Model Econòmic: Vicent Soler i Marco.